PATVIRTINTA

 Joniškio rajono savivaldybės tarybos

 2017 m. gegužės 31 d. sprendimu Nr. T-119

**ŽAGARĖS SPECIALIOSIOS MOKYKLOS DIREKTORIAUS 2016 METŲ**

**VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

**1.1. Įstaigos kodas**: 190565616.

**Adresas, kontaktinis telefonas, el. paštas**: Miesto a. 4, Žagarė, Joniškio r., LT-84322, telefonas: (8 426) 60800, (8 426) 60801; el. paštas: direktorius.zsm@gmail.com

**1.2. Švietimo veiklos rūšys**: pradinis, pagrindinis, socialinių įgūdžių ugdymas specialiojoje mokykloje intelekto sutrikimą turintiems mokiniams.

 **1.3. MOKYKLOS MISIJA:**

Įgyvendinti specialiųjų poreikių vaikų ugdymą pagal pradinio ir pagrindinio ugdymo individualizuotas programas, socialinių įgūdžių ugdymo programą, sukuriant aplinką kurioje kiekvienam vaikui suteikta teisė į išlikimą, apsaugą ir dalyvavimą gyvenime.

 **1.4. MOKYKLOS VIZIJA:**

Saugi, demokratiška, humaniška, atvira kaitai mokykla, kurios veikla orientuota į visapusišką asmens ugdymą. Čia darniai dirba visa bendruomenė, ugdydama vaikus su dideliais ir labai dideliais specialiaisiais ugdymosi poreikiais, plėtodama dienos centro klientų integracinius gebėjimus.

 **1.5. VERTYBĖS:**

 Saugumas, tolerancija, kokybiškumas, geranoriškumas.

**1.6. Mokinių skaičius:**

|  |  |  |
| --- | --- | --- |
| Klasės | Mokinių skaičius | Komplektų skaičius |
| 1-4 jungtinė specialioji | 8 | 1 |
| 5-6 jungtinė specialioji | 7 | 1 |
| 7-8 jungtinė specialioji | 7 | 1 |
| 10 specialioji | 5 | 1 |
| Lavinamoji | 4 | 1 |
| Socialinių įgūdžių ugdymo klasė | 6 | 1 |
| Viso: | 37 | 6 |

**1.7. Darbuotojai:**

|  |  |
| --- | --- |
| **Administracija**(direktorius, pavaduotojas ugdymui) | 2 |
| **Mokytojai, pagalbos mokiniui specialistai** | **Mokytojai:** Iš viso mokykloje dirba 13 mokytojų:* pagrindinėse pareigose – 12,
* antraeilėse pareigose – 1,
* 1 mokytojas metodininkas,
* 9 vyr. mokytojai,
* 3 mokytojai.

3 pagalbos mokiniui specialistai: * 1 socialinė pedagogė,
* 2 mokytojų padėjėjos.
 |
| **Aptarnaujantis personalas** | 20 |

 **1.8.** Mokykla turi Dienos užimtumo centrą ( toliau – Centras). Tai yra mokyklos padalinys, veikiantis kaip nestacionari socialinės globos įstaiga, išlaikoma iš valstybės skirtų dotacijų sunkios negalios asmenims ir klientų įmokų už suteiktas socialines paslaugas. Centro veiklos tikslas – teikti dienos socialinę globą tiek vaikams (nuo 7 metų amžiaus), tiek suaugusiems asmenims, turintiems protinę negalią Joniškio rajono gyventojams. Centro veiklos pradžia - 2011 m. rugsėjo 1 d. (pagrindas – Jungtinės veiklos (partnerystės) sutartis, sudaryta su sutrikusio intelekto žmonių globos bendrija „ Joniškio Viltis“). Centro steigėjas – Joniškio rajono savivaldybė. Centro veikla vykdoma, vadovaujantis strateginiu veiklos planu 2016-2021 metams. Centro vizija – nuolat tobulėjanti ir auganti, siekianti tapti stacionaria socialinių paslaugų įstaiga vaikams ir suaugusiems žmonėms, turintiems proto, fizinę ir psichinę negalę. Centro misija – užtikrinti ir nuolat tobulinti užimtumą ir efektyvią bei kvalifikuotą dienos socialinę priežiūrą to pageidaujantiems proto, fizinę ir psichinę negalę turintiems asmenims, ugdyti jų didesnį savarankiškumą aplinkoje, integracinius gebėjimus į visuomenės gyvenimą.

 **1.8.1.** Personalas: 2016 metais centre dirbo 11 darbuotojų ( 4,51 etato). Centro darbuotojų išsilavinimas – vidurinis, aukštesnysis ir aukštasis.

 **1.8.2.** Centro veikla ir pasiekimai: 2016 metų eigoje Dienos užimtumo centro klientai dalyvavo Žagarės specialiosios mokyklos ir kitų įstaigų organizuojamuose renginiuose: „Žiemos palydėtuvės“, “Rudenėlio šventė“, „Kalėdų Senelio kepurė“, „Kalėdinis karnavalas“. Dalyvavo tarptautiniuose projektuose „Dainuok su manimi“, „Sveiki, linksmi, kūrybingi“. Dalyvavo prevencinėje veikloje: „Savaitė be patyčių“, „Tolerancijos diena“. Dalyvavimas prevencinėje veikloje atskleidė klientų gebėjimą išreikšti savo suvokimą, nuotaiką meniniais darbeliais, piešiniais.

Klientų socialiniai įgūdžiai ugdomi per meninę veiklą ir kūrybiškumą: keramikos darbus, muzikos terapiją, dailės terapiją. Per darbinę veiklą buvo lavinama ir aktyvinama smulkioji motorika, skatinamas bendravimas, bendradarbiavimas ir savarankiškumas. Klientai dalyvavo organizuojamose akcijose „Solidarumo bėgimas“, „Darom“.

Klientai mokėsi puošti aplinką atitinkamos šventės tema, kurioje jie vykdo veiklas ir leidžia laisvalaikį. Mokėsi susitvarkyti darbo vietą, serviruoti stalą, tinkamai parinkti indus ir stalo įrankius. Centre organizuojami klientų gimtadieniai, kurių metu dovanojamos pačių gamintos dovanėlės, ruošiamos vaišės.

Klientai miestelio parke rinko gamtines medžiagas, mokėsi jas atpažinti ir panaudoti darbelių gamybai. Gerėjo klientų savitvarkos, higienos įgūdžiai, sustiprėjo savarankiškumas.

Centro klientai dalyvavo išvykose: apsilankė Latvijos respublikoje. Klientai ir jų tėveliai iškylavo prie jūros. Pavasario ir vasaros metu buvo organizuojamas užimtumas Žagarės miesto regioniniame parke.

Centro klientų darbai ir veikla viešinami: Žagarės miesto ir Žagarės specialiosios mokyklos bibliotekose, rajono laikraštyje. Jų pagamintos Senelio Šalčio kepurės pristatytos tarptautinėje parodoje „Kalėdų Senelio kepurė“, kurią organizavo Vilniaus lietuvių namai. Buvo dalyvauta piešinių konkurse „Sukurk savo sveikų pusryčių lėkštę“, kuris skirtas Europos sveikos mitybos dienai paminėti. Piešiniai, pagal konkurso organizatorių rekomendaciją, paviešinti Facebook tinklapyje.

 Kaskart Centro darbuotojai kelia kvalifikaciją lankydamiesi įvairiuose mokymuose. Vyriausioji socialinė darbuotoja, socialinė darbuotoja dalyvavo socialinių darbuotojų padėjėjų kvalifikacijos kėlimo mokymuose pagal programą „Įtampos, streso įveika socialinio darbuotojo profesinėje veikloje (16 ak.). Žagarės specialiosios mokyklos direktorė, vyriausioji socialinė darbuotoja, keturios socialinio darbuotojo padėjėjos dalyvavo interaktyviuose, patyriminiuose mokymuose, dirbantiems su vaikais ir jaunimu (16 ak.val.) „Patyriminių mokymų programa: interaktyvių metodų taikymas socialiniame darbe“. Mokymų programa parengta remiantis praktiniu Sokrato, Forumo teatro, sociodramos ir savianalizės taikymu.

 **1.9. Mokyklos vadovo darbo stažas, vadybinė kategorija, vadybinių kompetencijų tobulinimas.**

 Žagarės specialiosios mokyklos direktorės Sniegutės Kukanauskienės darbo stažas šioje mokykloje – 3 metai, bendras vadybinis stažas – 30 metų. Vadybinė kvalifikacinė kategorija - trečia.

 Vadybinių kompetencijų tobulinimas:

 - gebu aiškiai apibrėžti pagrindinius tikslus, palaikau bendruomenės narių iniciatyvas, priimu iššūkius;

 - gebu rasti naujus sprendimo būdus ir peržengti nusistovėjusias ribas;

 - pažįstu mokyklos bendruomenės žmones ir atskleidžiu jų sugebėjimus;

 - esu tolerantiška kito asmens nuomonei;

 - siekdama veiklos tobulinimo vykdau komandinį darbą ir sudarau sąlygas

darbuotojams inicijuoti reikiamus pokyčius mokykloje ir pasiekti akivaizdžių rezultatų;

 - kartu su sukurtomis komandomis plėtoju mokykloje vidines ir išorines edukacines aplinkas;

 - sugebu valdyti stresines situacijas ir pati sugebu valdytis stresinėse situacijose;

 - esu jautri kitų žmonių rūpesčiams, poreikiams;

 - dalyvauju seminaruose, konferencijose, taip pat skatinu visus mokytojus skleisti savo patirtį spaudoje, įvairiuose renginiuose, suburta „Įvaizdžio formavimo darbo grupė“, sukurta mokyklos vėliava, gautas rajono leidimas mokyklos iškabai.

**II SKYRIUS**

**ĮSTAIGOS VADOVO VEIKLA ĮGYVENDINANT MOKYKLOS TIKSLUS. MOKYKLOS VEIKLOS REZULTATAI**

 **2.1.** **Mokyklos vadovo tikslai ir uždaviniai 2016 metams, ir jų įgyvendinimas.**

 **Tikslas:** racionaliai panaudojant finansinius ir žmogiškuosius išteklius, mokyklos mokinius paruošti savarankiškam gyvenimui.

 **Uždaviniai:**

 1. Sėkmingai gerinti, papildyti ugdymo aplinką neįgaliems vaikams (sporto aikštynas mokyklos kieme, edukacinė aplinka).

 2. Teikti sutrikusio intelekto mokiniams kokybišką ugdymą pagal individualizuotas pradinio, pagrindinio bei socialinių įgūdžių (darbinio ugdymo) programas.

 **2.2. Mokyklos vadovo indėlis, tobulinant įstaigos administravimą.**

 Įgyvendintas 2016 metų veiklos planas. Pagrindinis dėmesys skirtas tobulinti bendradarbiavimą su tėvais ir bendruomene, kurti saugią ir sveiką ugdymo ir ugdymosi aplinką. Mokykloje dirbančių darbuotojų išsilavinimas ir kvalifikacija leidžia užtikrinti mokyklos uždavinių įgyvendinimą ir optimaliai tenkinti vaikų ugdymo(si) poreikius. Pedagogai kelia profesinę kvalifikaciją įvairiuose seminaruose.

 Stiprūs ryšiai sieja su Naujosios Akmenės Dabikinės, Šiaulių „Ringuvos“, Kelmės specialiosiomis mokyklomis, Latvijos Respublikos Lielplatonės, Berzupės, Rubos specialiosiomis mokyklomis. Su šiomis mokyklomis organizuojame metodines dienas, vykdome tarptautinius projektus.

 Mano iniciatyva mokykla bendradarbiauja su Šiaulių „Aušros“ muziejumi. Vykdėme bendrą edukacinį projektą „Odos meistrai: amatas, verslas, menas“. Taip pat glaudžiai bendradarbiaujame su Žagarės regioninio parko direkcija. Vykdome ir įgyvendiname projektus, propaguojame švietėjišką veiklą, gamtos, istorijos ir kultūros paveldą, lankome parodas, vykdome edukacinius užsiėmimus. Skatinu pedagogus dalintis patirtimi rajono, mokyklos tinklapyje ir kt. Mokytojai veda atviras pamokas, organizuoja atvirų durų savaitę mokinių tėvams, organizuoja bendras išvykas. Mokytojų dienos proga suorganizavau mokyklos bendruomenei išvyką į Telšius, edukacinį užsiėmimą „Sūrio kelias“. Nuolat skatinu technologijų (keramikos) mokytoją įvairių darbelių iš molio gamybai ir jų viešinimui, taip reprezentuojant mokyklą (renginiai miestelyje, parodos Joniškio muziejuje, Latvijos Respublikos Lielplatonės, Naujosios Akmenės Dabikinės specialiosiose mokyklose, Joniškio rajono švietimo centre); skatinu aktyvinti sportinę veiklą (dalyvavimas olimpiadose bei konkursuose, Panevėžio tarptautinėse neįgaliųjų varžybose „Aš galiu“ – pereinamoji taurė, Šiaulių „Ringuvos“ specialioji mokykla krepšinio testai – III vieta, dalyvauta solidarumo bėgimo akcijoje, organizuotoje „Gelbėkit vaikus“ - padėka ).

 **2.3.** **Mokyklos vadovo priimti ir įgyvendinti sprendimai įstaigos veiklos tobulinimui.**

 Parengti 2016-2017 mokslo metų ugdymo planas ir metinis veiklos planas, strateginis mokyklos planas 2017- 2019 metams.

 Kartu su mokyklos taryba plėtojau mokyklos edukacinės aplinkos gerinimą, įsigyta reikalinga kompiuterinė įranga antros informacinių technologijų klasės įrengimui, mokymo klasės aprūpintos naujais baldais ir atliktas kosmetinis remontas. Iš sutaupytų lėšų atnaujintas sporto aikštynas – nupirkti sūpuoklės ir čiuožyklė. Taip pat skatinau pedagogus ugdymo procese keisti edukacines erdves: pamokos buvo vedamos mokyklos pavėsinėje, mokyklos aikštyne, Žagarės regioniniame parke, Mūšos tyrelio draustinyje. Taip pat skatinau mokyklos auklėtojus popamokinėje mokinių veikloje naudotis relaksaciniu kambariu.

 **2.4. Veiksmingos personalo politikos, užtikrinančios ugdymo ir mokymosi kokybę, kūrimas.**

 Personalo valdymo politika skaidri, taikiau komandinio darbo metodus, kurie užtikrino ugdymo kokybę ir saugią aplinką. Kartu su klasių vadovais bendradarbiaujame su mokinių tėvais, tai pagerina tėvų ir mokyklos ryšius.

 Pedagogai skatinami nuolat kelti kvalifikaciją. Aktyviausius mokytojus, darbuotojus paskatinau materialiniu atlygiu.

 Mokyklos tarybos posėdžiuose ir visai mokyklos bendruomenei kasmet pristatau metinę -finansinę ataskaitas.

 Vykdžiau stebėseną, kad mokykloje Vaiko gerovės komisija nuolat aptartų mokinių elgesį, socialines problemas, kad bendrabutyje gyvenantiems mokiniams būtų užtikrintas vaiko saugumas.

 Ypatingą dėmesį skyriau, kad mokykloje vyrautų palankus mokymuisi klasių mikroklimatas, kad vyrautų tvarka ir drausmė pamokų metu, auklėjamojo darbo metu, vykdžiau stebėseną.

 Dalyvavau Specialiosios pedagogikos ir psichologijos centro, Lietuvos Respublikos švietimo ir mokslo ministerijos organizuotame seminare specialiųjų mokyklų vadovams.

 Esu Joniškio rajono direktorių asociacijos narė.

 **2.5. Strateginis valdymas.**

 Mokyklos strategija pakankamai kryptinga. Mokyklos įsivertinimas vykdomas tikslingai. Vadovavau, koordinavau sudarytas darbo grupes, kurios rūpinosi mokyklos įvaizdžio formavimu, lėšų paskirstymu.

 **2.6. Materialinių, finansinių ir kitų išteklių, reikalingų švietimo įstaigai funkcionuoti, poreikio objektyvus nustatymas, jų šaltiniai bei paskirstymo prioritetų nustatymas.**

 Žmogiškieji ištekliai: personalo valdymo politika įstaigoje skaidri, taikomi komandinio darbo metodai. Visų darbuotojų funkcijos reglamentuojamos pareigybės aprašymuose.

 Sudarant biudžetą, buvo įvertinti ištekliai, numatyti prioritetai, kurie buvo siejami su mokyklos tikslais ir uždaviniais. Materialiniai ir finansiniai ištekliai 2016 m. panaudoti taupiai, tikslingai, sprendimai derinti su Mokyklos taryba. Visus finansinius dokumentus, tarifikacijas, sąmatas, ataskaitas, buhalterinės apskaitos tvarkas tvirtinu įsakymais. Prižiūriu ir koreguoju asignavimų panaudojimą. Viešai ir skaidriai vykdžiau biudžetinių lėšų skirstymą.

 **2.7.** **Informacijos ir pokyčių valdymo kompetencija.**

 Vykdžiau tikslingą, lankstų, pagrįstą planavimu informavimo ir pokyčių valdymą. Edukacinės aplinkos estetiškos, funkcionalios, atitinkančios higienos reikalavimus, užtikrinančios mokyklos bendruomenės narių saugumą.

 Veiksminga pagalbos mokiniui specialistų veikla. Stengiausi motyvuoti darbuotojus, siekti bendrų tikslų, taikyti šiuolaikinius metodus bei inicijuoti  ir efektyviai realizuoti mokyklos pokyčius, racionaliai ir efektyviai naudoti informacines technologijas.

**III SKYRIUS**

**BIUDŽETAS**

 **3.1.** Moksleivio krepšelio lėšos: 133800 Eur

 **3.2.** Valstybinės dotacijos lėšos: 146600 Eur

 **3.3.** Dienos užimtumo centro lėšos: 39394 Eur

 **3.4.** Gauta parama:

 **3.4.1.** 2 % - 1434,56 Eur

 **3.4.2.** UAB „Žemaitijos pienas“ – 127,21 Eur

**IV SKYRIUS**

**INFORMACIJA APIE MOKYKLOS TURTĄ IR JO BŪKLĘ**

 **4.1.** Mokykla patikėjimo teise valdo ir įstatymais nustatyta tvarka disponuoja žeme, pastatais, finansiniais ištekliais, inventoriumi, ilgalaikiu ir trumpalaikiu turtu:

 **4.1.1.** Mokyklos buveinė – Miesto a. 4., Žagarė, Joniškio rajono savivaldybė. Mokykla įregistruota Juridinių asmenų registre.

 **4.1.2.** Mokykla turi bendrabutį ir valgyklą – Šiaulių g. 28, Žagarė, Joniškio rajonas.

 **4.1.3.** Mokykla turi sporto salę – Avižonio g. 5A, Žagarė, Joniškio rajonas – reikalingas kapitalinis remontas.

 **4.1.4.** Kiti pastatai – Miesto a.25, Žagarė, Joniškio rajonas, šiltnamis – mokyklos kiemas, ūkiniai pastatai.

 **4.2.** Transportas:

 **4.2.1.** Lengvasis automobilis Opel Vectra, valst. Nr. HSF 313 – pripažintas netinkamu eksploatacijai.

 **4.2.2.** Lengvasis automobilis VW Passat, valst. Nr.SSS 553 - naudojamas.

 **4.2.3.** Lengvasis automobilis VW Passat, valst. Nr. DNE 396 - naudojamas.

 **4.2.4.** Geltonasis mokyklinis autobusas Mercedes Sprinter, valst. Nr. FNG 692 - naudojamas.

 **4.2.5.** Automobilio priekaba Neptun N7202, valst. Nr. DR 644 - naudojamas.

**V SKYRIUS**

**BAIGIAMOSIOS NUOSTATOS**

 **5.1. Atlikti kontroliuojančių įstaigų patikrinimai:**

 Joniškio rajono savivaldybės kontrolės ir audito tarnyba. Tikrinimo data: 2016-03-01. Tikrinimo objektas: konsoliduotų ataskaitų rinkinio finansinis auditas už 2015 metus.

 Joniškio rajono savivaldybės kontrolės ir audito tarnyba. Tikrinimo data: 2016-09-21. Tikrinimo objektas: finansinis ir teisėtumo auditas.

 Lietuvos Respublikos vaiko teisių apsaugos kontrolieriaus įstaiga. Tikrinimo data: 2016-06-21. Tikrinimo objektas: atliktas tyrimas dėl mokyklų bendrabučiuose gyvenančių vaikų teisių ir teisėtų interesų užtikrinimo.

 **5.2.** **Pasidalijimas gerąja patirtimi.**

 Mokyklos internetiniame puslapyje pateikiu informaciją apie vykstančius renginius, susitikimus, išvykas, socialinių partnerių, rėmėjų apsilankymus.

 2016 m. kovo 21-22 d. dalyvavau interaktyviuose, patyriminiuose mokymuose, dirbantiems su vaikais ir jaunimu „Patyriminių mokymų programa: interaktyvių metodų taikymas socialiniame darbe“. Pasidalinau darbo patirtimi.

 2016 m. kovo 17 d. dalyvavau tarptautinėje metodinėje - praktinėje konferencijoje „Sutelkta bendruomenė – vaiko gerovės garantas“. Pasidalinau darbo patirtimi.

 2016 m. gegužės 10 d. dalyvavau seminare „Didysis 2016 metų viešųjų pirkimų įstatymo pasikeitimas“. Patariau viešųjų pirkimų organizatoriui.

 2016 m. rugpjūčio 29 d. dalyvavau informaciniame seminare „Pretendentų į valstybinių ir savivaldybių švietimo įstaigų vadovus kompetencijų vertinimas“.

 2016 m. rugsėjo 21 d. sėkmingai baigiau tęstinio civilinio saugos mokymo programą.

 2016 m. spalio 13 d. dalyvavau kvalifikacijos tobulinimo seminare „Mokymosi metodai ir galimybės Lietuvos saugomose teritorijose. Metodinių pažintinių vadovų pristatymas“.

 2016 m. spalio 20 d. dalyvavau seminare „Mažos vertės pirkimų vykdymas“.

 2016 m. lapkričio 3-4 d. dalyvavau vadybiniame – psichologiniame seminare „Individualiosios psichologijos principai mokykloje“.

 2016 m. lapkričio 9 d. dalyvavau vadybiniame seminare „Ugdymo proceso organizavimas besikeičiančioje organizacijoje“.

 2016 m. lapkričio 22 d. dalyvavau seminare „Smurtas artimoje aplinkoje: atpažinimas ir pagalbos vaikams galimybės mokykloje“. Pasidalinau įgytomis žiniomis.

 2016 m. gruodžio 21 d. sėkmingai baigiau 16 ak. val. trukmės projekto „Lietuvos Respublikos ir Norvegijos karalystės institucijų bendradarbiavimas perteikiant žinias ir gerąją darbo patirtį administracinio – finansinio valdymo bei korupcijos mažinimo ir prevencijos srityje Lietuvos Respublikos valstybės ir savivaldybių institucijoms“ mokymus. Įgytos žinios perteiktos mokyklos bendruomenei.

 **5.3.** **Iškilusios problemos.**

 5.3.1. Labai reikalingas mokyklos fasado - išorės dažymas.

 5.3.2. Mokinių sveikatingumui gerinti, reikalinga sporto salės pertvarka.

 5.3.3.Nuolat mažėjantis mokinių skaičius (rajono mokyklose yra mokinių, turinčių intelekto sutrikimų).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_